CELEX: 62005TA0396
Language: mt
Date: 2009-06-10 00:00:00
Title: Kawżi magħquda T-396/05 u T397/05: Sentenza tal-Qorti tal-Prim’Istanza tal- 10 ta’ Ġunju 2009 — ArchiMEDES vs Il-Kummissjoni ( Klawżola ta’ arbitraġġ — Kuntratt li jirrigwarda tiġdid ta’ numru ta’ immobbli urbani — Rimbors ta’ parti mis-somom imħallsa bil-quddiem — Talba għall-kundanna tal-Kummissjoni għall-ħlas tas-somma rimanenti — Talba inċidentali tal-Kummissjoni — Rikors għal annullament — Deċiżjoni ta’ rkupru — Nota ta’ debitu — Atti ta’ natura kuntrattwali — Inammissibbiltà — Kumpens għad-djun )

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/43
            
         Sentenza tal-Qorti tal-Prim’Istanza tal-10 ta’ Ġunju 2009 — ArchiMEDES vs Il-Kummissjoni
   (Kawżi magħquda T-396/05 u T397/05) (1)
   
   (“Klawżola ta’ arbitraġġ - Kuntratt li jirrigwarda tiġdid ta’ numru ta’ immobbli urbani - Rimbors ta’ parti mis-somom imħallsa bil-quddiem - Talba għall-kundanna tal-Kummissjoni għall-ħlas tas-somma rimanenti - Talba inċidentali tal-Kummissjoni - Rikors għal annullament - Deċiżjoni ta’ rkupru - Nota ta’ debitu - Atti ta’ natura kuntrattwali - Inammissibbiltà - Kumpens għad-djun”)
   2009/C 180/79
   Lingwa tal-kawża: Il-Franċiż
   
      Partijiet
   
   
      Rikorrenti: Architecture, microclimat, énergies douces — Europe et Sud SARL (ArchiMEDES) (Ganges, Franza) (rappreżentanti: P.-P. Van Gehuchten, J. Sambon, u P. Reyniers, avukati)
   
      Konvenuta: Il-Kummissjoni tal-Komunitajiet Ewropej (rappreżentanti: inizjalment K. Kańska u E. Manhaeve, wara E. Manhaeve, aġenti)
   
      Suġġett
   
   
               —
            
            
               Fil-kawża T-396/05, talba għall-annnullament ibbażata fuq l-Artikolu 230 KE, minn naħa, tad-deċiżjoni tal-Kummissjoni ta’ rkupru tas-somom imħallsa bil-quddiem fil-kuntest tal-kuntratt tagħha mar-rikorrenti u, min-naħa l-oħra, tad-deċiżjoni tal-Kummissjoni li toġġezzjona għall-kumpens għad-djun;
            
         
               —
            
            
               fil-kawża T-397/05, talba għar-responsabbiltà kuntrattwali bbażata fuq l-Artikolu 238 KE, intiża għall-kundanna tal-Kummissjoni għall-ħlas tas-somma rimanenti tas-sussidju previst fl-istess kuntratt.
            
         
      Dispożittiv
   
   
               1)
            
            
               Fil-kawża T-296/05, ir-rikors huwa miċħud bħala inammissibbli, peress li huwa indirizzat kontra n-Nota ta’ Debitu Ntu 3240705638 u d-deċiżjoni ta’ rkupru li tinsab fl-ittra tal-Kummissjoni tal-Komunitajiet Ewropej tat-30 ta’ Awwissu 2005.
            
         
               2)
            
            
               Fil-Kawża T-396/05, ma hemmx iktar lok għal deċiżjoni fuq it-talba għal annullament tad-deċiżjoni tal-Kummissjoni, li tinsab fl-ittra tagħha tal-5 ta’ Ottubru 2005, li biha toġġezzjona li Architecture, microclimat, énergies douces — Europe et Sud SARL (ArchiMEDES) tirċievi kumpens għad-djun reċiproċi tagħhom.
            
         
               3)
            
            
               Fil-Kawża T-397/05, ir-rikors huwa miċħud.
            
         
               4)
            
            
               Fil-Kawża T-397/05, ArchiMEDES hija kkundannata tħallas lill-Kummissjoni s-somma ta’ EUR 148 256,86, miżjuda bl-interessi ta’ dewmien bir-rata ffissata skont il-liġi Franċiża u sakemm jitħallas id-dejn kollu, mingħajr ma din ir-rata taqbeż il-5.5 % fis-sena.
            
         
               5)
            
            
               Fil-Kawża T-396/05, ArchiMEDES hija kkundannata tbati, barra l-ispejjeż tagħha, nofs l-ispejjeż sostnuti mill-Kummissjoni, inklużi dawk tal-proċedura għall-miżuri provviżorji fil-Kawża T-396/05 R.
            
         
               6)
            
            
               Fil-Kawża T-397/05, ArchiMEDES hija kkundannata għall-ispejjeż, inklużi dawk tal-proċedura għal miżuri provviżorji fil-Kawża T-397/05 R.
            
         
      (1)  ĠU C 74, 25.3.2006.